《九月八日同年陈范川太史招同梁一峰广文游光孝净慧二禅寺呈范川 其一》
清代·李黼平

鬓丝禅榻记吾曾，廿载尘劳苦莫胜。今日重寻留钵地，前身初悟写经僧。

菩提树长金园净，诃子林中结宇徵。祖意但求真面目，未妨文字乞溪藤。

作者简介：（1770—1832）清广东嘉应人，字绣之，又字贞甫。嘉庆十年进士，官昭文知县。为政宽和，而以亏挪系狱数年。治汉学，工考證。回粤入学海堂阅课艺，主讲宝安书院。有《毛诗紬义》、《易刊误》等。